open-index/open-wikipedia-markdown huggingface dataset:
Macondo

**Macondo** on kuvitteellinen eteläamerikkalainen kylä, johon Gabriel García Márquezin romaani *[[Sadan vuoden yksinäisyys]]* pääosin sijoittuu.  Kylän esikuva oli Márquezin kotikaupunki Aracataca Kolumbian pohjoisrannikolla. *Sadan vuoden yksinäisyyden* lisäksi Macondo esiintyy myös joissain muissa kirjailijan tarinoissa. Ensimmäisen kerran se mainitaan vuonna 1955 julkaistussa pienoisromaanissa *La Hojarasca* ().

Macondoa on verrattu William Faulknerin luomaan Yoknapatawphan piirikuntaan, johon useat Faulknerin teokset sijoittuvat.

## Lähteet
Frithiof Tikanoja

**Frithjiof Tikanoja** (20. lokakuuta 1877 Kälviä – 4. huhtikuuta 1964 Vaasa) oli suomalainen toimitusjohtaja ja kauppaneuvos, joka perusti yhdessä Jooseppi Lassilan kanssa 1905 kangas- ja rihkama-alan tukkuliikkeenä toimintansa aloittaneen Lassila & Tikanoja Oy:n. Tikanoja oli yrityksen toimitusjohtaja vuosina 1913–1952 ja johtokunnan puheenjohtaja 1913–1956. Hän sai kauppaneuvoksen arvonimen vuonna 1922. Tikanoja oli myös taiteen kerääjä, ja hän tuki taloudellisesti muun muassa lankoaan taidemaalari Eemu Mynttiä.

Tikanoja lahjoitti taidekokoelmansa Vaasan kaupungille 1951, jolloin hänen entiseen kotitaloonsa Hovioikeudenpuistikko 4:ään perustettiin Tikanojan taidekoti. Tikanoja kuului kokoomuksen edustajana Vaasan kaupunginvaltuustoon vuosina 1921–1923 ja kaupunginhallitukseen vuosina 1929–1932.

Hänen puolisonsa oli Ruusa Elisabeth Myntti (1888–1930). Kuvataiteilija Varpu Tikanoja (1928–1983) oli heidän tyttärensä.

## Lähteet
*
Páfoksen alue

**Páfoksen alue** (, ) on yksi Kyproksen tasavallan kuudesta alueesta. Se käsittää Kyproksen saaren länsiosan, ja sen pinta-ala on noin  neliökilometriä ja väkiluku  (2011). Alueen hallinnollinen keskus on Páfos.

Páfoksen alue on kokonaan Kyproksen tasavallan hallussa.

## Kunnat ja yhdyskunnat

Páfoksen alueen kunnat (*dímos*, merkitty lihavoituna) ja yhdyskunnat (*koinótita*) on luetteloitu alla. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen.

* Achéleia (20)
* Agía Marína Chrysochoús (3)
* Agía Marína Kelokedáron (2)
* Agía Marinoúda (4)
* Agía Varvára (1)
* Ágios Dimitrianós (6)
* Ágios Geórgios (5)
* Ágios Ioánnis (8)
* Ágios Isídoros (7)
* Ágios Nikólaos (9)
* Akoursós (10)
* Amargéti (11)
* Anadioú (12)
* Anaríta (13)
* Androlíkou (14)
* Argáka (16)
* Armínou (17)
* Ármou (18)
* Asprogiá (19)
* Axýlou (15)
* Chlórakas (120)
* Cholétria (121)
* Chóli (122)
* Choúlou (123)
* Chrysochoú (124)
* Droúseia (27)
* Drýmou (28)
* Eledió (30)
* Émpa (31)
* Episkopí (32)
* Evrétou (33)
* Fáleia (113)
* Fasoúla (115)
* Filoúsa Chrysochoús (117)
* Filoúsa Kelokedáron (116)
* Fýti (119)
* Galatariá (22)
* **[[Geroskípou]]** (23)
* Gialiá (24)
* Giólou (25)
* Goudí (26)
* Íneia (36)
* Istintzión (37)
* Kallépeia (39)
* Kannavioú (40)
* Karamoúllides (41)
* Káthikas (38)
* Káto Akourdáleia (42)
* Káto Aródes (43)
* Kédares (44)
* Kelokédara (45)
* Kidási (46)
* Kissónerga (48)
* Koíli (49)
* Koilíneia (50)
* Koniá (51)
* Koúklia (52)
* Koúrdaka (53)
* Krítou Maróttou (54)
* Krítou Téra (55)
* Kynoúsa (47)
* Lása (57)
* Lemóna (60)
* Lémpa (59)
* Letýmvou (61)
* Loukroúnou (62)
* Lysós (63)
* Makoúnta (64)
* Mamónia (66)
* Mamoúntali (65)
* Mandriá (67)
* Marathoúnta (68)
* Meládeia (70)
* Melándra (71)
* Mésa Chorió (72)
* Mésana (73)
* Mesógi (74)
* Miliá (75)
* Milioú (76)
* Moúsere (77)
* Natá (78)
* Néa Dímmata (79)
* Néo Chorió (80)
* Nikókleia (81)
* **[[Páfos]]** (86)
* Páno Akourdáleia (82)
* Páno Archimandríta (84)
* Páno Aródes (83)
* Páno Panagiá (85)
* **[[Pégeia]]** (87)
* Pelathoúsa (88)
* Pentaliá (89)
* Peristeróna (90)
* Polémi (92)
* **[[Póli]]** (93)
* Pomós (96)
* Praitóri (94)
* Prastió (95)
* Psáthi (125)
* Salamioú (97)
* Saramá (98)
* Símou (99)
* Skoúlli (100)
* Souskioú (101)
* Statós-Ágios Fótios (102)
* Stavrokónnou (103)
* Stení (104)
* Stroumpí (105)
* Tála (106)
* Téra (107)
* Thelétra (35)
* Thriniá (29)
* Tími (108)
* Trachypédoula (109)
* Tremithoúsa (110)
* Trimithoúsa (111)
* Tsáda (112)
* Vrétsia (21)

## Lähteet

## Aiheesta muualla

* Επαρχιακή Διοίκηση Πάφου. Páfoksen aluehallinnon verkkosivut.
Hannu Penttilä (apulaiskaupunginjohtaja)

**Hannu Olli Ilmari Penttilä** (s. 20. maaliskuuta 1954 Suonenjoki) on Vantaan maankäytön apulaiskaupunginjohtaja. 

Ennen apulaiskaupunginjohtajuutta Vantaalla Penttilä oli Helsingin kaupunkisuunnittelun ja kiinteistötoimen apulaiskaupunginjohtaja (1/2008– 1/2015. Hänet valittiin virkaan äänestyksellä vastaehdokkaana Osmo Soininvaara syksyllä 2007. Marraskuussa 2014 Penttilä hävisi äänestyksen apulaiskaupunginjohtajan paikasta vihreiden Anni Sinnemäelle ja hänen kautensa päättyi tammikuussa 2015.

Penttilä asuu Helsingin Kalliossa. Hän on SDP:n jäsen.

1970-luvulla Penttilä toimi Suomen luonnonsuojeluliitossa ja ympäristöministeriössä. Ennen apulaiskaupunginjohtajuuttaan hän oli muun muassa Espoon kaupunginhallituksen puheenjohtaja (1993–1995), Hämeen liiton maakuntajohtaja (1998–2003) ja YTV:n yhteistyöjohtaja (2004–2008).

Penttilä valittiin vuonna 2009 Euroopan metropolialueiden verkoston Metrexin puheenjohtajaksi. Metrex-verkostoon kuuluu noin 50 Euroopan suurkaupunkia ja metropolialuetta. Vuonna 2010 hänet valittiin järjestön puheenjohtajaksi uudestaan, toiselle kaudelle.

## Lähteet

## Aiheesta muualla
*Marja Salmela (20.3.2014) 60 vuotta: Helsingin apulaiskaupunginjohtajan missiona on suojella luontoa ja rakentaa metropolialuetta (hs.fi)
*Marja Salmela (3.2.2020) Kuntapäättäjät syyttävät hallitusta saamattomuudesta: rakentamisen tahti uhkaa hyytyä ministeriön hidasteluun (hs.fi)
Kemicond-menetelmä

**Kemicond-menetelmä** on Kemiran kehittämä lietteenkunnostusmenetelmä. Kemicond-menetelmässä liete hapotetaan ja hapetetaan. Hapotuksessa lietteeseen lisätään rikkihappoa. Rikkihapolla lietteen pH lasketaan neljään, jolloin metallisuolat ja hydroksidit liukenevat ja lietteen vettäpitävä geelimäinen rakenne hajoaa. Hapetuksessa lietteeseen lisätään vetyperoksidia. Hapettavassa ympäristössä hajoaa lietteen geelimäinen rakenne edelleen ja siitä vapautuu vettä.

Kemicond-käsitelty liete voidaan kuivata ruuvipuristimella, lingolla, suotonauha- tai kammiopuristimella. Lietteen tilavuus pienenee 25-30&nbsp;% käsittelemättömään lietteeseen verrattuna. Kemicond-käsitelty liete on kuivauksen jälkeen kompostoitava. Kompostoinnille ei kuitenkaan ole asetettu vähimmäislämpötila-vaatimuksia. 

## Katso myös
*Terminen kuivaaminen
*Kalkkistabilointi
*Mädätys
*Haja-asutusalueiden sakokaivolietteiden kalkkistabilointi

## Lähteet

*

## Aiheesta muualla
*Sakokaivolietteen kalkkistabilointi ohje (PDF)
Hannu Penttilä

**Hannu Penttilä** -nimisiä henkilöitä ovat:

*Hannu Penttilä (s. 1954), Vantaan apulaiskaupunginjohtaja
*Hannu Penttilä (s. 1953), Stockmannin toimitusjohtaja 2001–2014.
Sekondi-Takoradi

**Sekondi-Takoradi** on  Länsi-Ghanan hallintoalueen pääkaupunki. Vuonna 2005 siellä oli noin 335&nbsp;000 asukasta, joten se oli Ghanan neljänneksi suurin kaupunki. Se on kaksoiskaupunki, joka on muodostunut Sekondista ja Takoradista. Vuonna 2010 kaksoiskaupungin metropolialueella arvioitiin elävän noin 583&nbsp;000 henkeä. Sitä suurempia taajamia olivat vain Accra, Kumasi ja Lome.  Sekondi-Takoradissa  on paljon teknisiä oppilaitoksia ja muita toisen asteen kouluja.
 
Vuosina 1653–1658 Sekondi-Takoradi kuului Ruotsille.

Sekondi-Takoradin satama on Ghanan tärkein vientisatama. Sekondi-Takoradin lentokentän ainoa kiitotie on 1&nbsp;750 metriä pitkä.

## Lähteet

## Aiheesta muualla
Kiinan lumimyrskyt 2008

**Kiinan lumimyrskyt 2008** olivat pahimmat Kiinassa 50 vuoteen. Ne aiheuttivat ainakin 7,7 miljardin euron vahingot. 23 miljoonaa ihmistä oli väliaikaisesti ilman sähköä, ja ainakin 300&nbsp;000 taloa sortui. Kiinan metsänhoitoministerin mukaan 17,3 miljoonaa hehtaaria metsää oli tuhoutunut myrskyissä helmikuun 2008 puolivälissä. Maatalousministerin mukaan 9,4 miljoonaa hehtaaria viljelyskelpoista maata vahingoittui myrskyissä. Se on noin 8 prosenttia Kiinan viljelyskelpoisesta maasta.

Kylmä talvi johtui maailmanlaajuisesta La Nina -ilmiöstä. Sen aikana meriveden pintalämpötila laskee Tyynenmeren keski- ja itäosissa. Tammikuussa meriveden pintalämpötila oli paikoin 2 astetta tavanomaista viileämpi. Voimakkaan La Nina -tilanteen arvioitiin jatkuvan kevään 2008 loppuun saakka. Lunta satoi Kiinassa laajoille alueille Keltaisenjoen eteläpuolelle. Enimmillään lunta kertyi 50 senttimetriä. Lumi ja pakkanen aiheuttivat ainakin 107 ihmisen kuoleman sekä mittavia taloudellisia haittoja. Talvi 2008 oli Kiinassa kylmin talvi sataan vuoteen.

Helmikuussa 2008 Kiinan talvimyrskyjen arvioitiin nostavan maan inflaatiota. Alumiini ja kuparin tuotanto keskeytettiin. Sisämaassa oli sähkökatkoja, sähköä säännösteltiin ja kuljetukset viivästyivät. Myrsky tuhosi vihannes- ja hedelmäsatoja. Kantonin rautatieasemalla oli satojen tuhansien ihmisten ruuhka. Miljoonat ihmiset jumittuivat liikenteeseen.

## Lähteet

## Aiheesta muualla
* La Nina lietsoo sateita ennustettua pitempään YLE 12.2.2008
Peter Sjölund

**Peter Sjölund** (s. 12. joulukuuta 1980 Finström) on suomalainen jalkapalloilija. Hän on viimeksi edustanut ahvenanmaalaista IFK Mariehamnia kaudella 2008. Hän on pelannut 52 Veikkausliigaottelua, joissa on syntynyt 6 maalia.

Sjölund on pelannut myös yhden nuorten maaottelun. Hänen veljensä on Djurgårdens IF -seuraa edustava Daniel Sjölund.

## Lähteet
* Veikkausliigan Hall of Fame

## Aiheesta muualla
* Sjölund IFK Mariehamnin sivuilla 
* Sjölund Veikkausliigan sivuilla
Virve Kauste

**Virve Hillevi Kauste** (o.s. Lahtinen, s. 2. maaliskuuta 1952 Kuusankoski) on suomalainen näyttelijä. Hän on näytellyt muun muassa elokuvissa *[[Ruskan jälkeen]]*, *[[Toto (elokuva)|Toto]]*, *[[Akaton mies]]*, *[[Huhtikuu on kuukausista julmin]]*, *[[Akallinen mies]]* ja *[[Rakkaudella, Maire]]* sekä televisiosarjoissa *[[Edessä lupaava tulevaisuus]]* ja *[[Nortia]]*.

## Lähteet

## Aiheesta muualla

* 
*
Mike + The Mechanics

**Mike + The Mechanics** (osalla levyistä nimellä **Mike and the Mechanics**) on englantilainen rock-/popyhtye, joka perustettiin vuonna 1985 Genesiksen perustajajäsenen Mike Rutherfordin sivuprojektina. Yhtyeen tunnetuimpia kappaleita ovat ”Silent Running (On Dangerous Ground)”, ”All I Need Is a Miracle”, ”Over My Shoulder” ja ”The Living Years”.

Yhtyeen suurin hitti on vuonna 1989 julkaistu ”The Living Years”, joka nousi Yhdysvaltain ja Kanadan singlelistan ykköseksi ja toiseksi Isossa-Britanniassa. Samanniminen albumi oli listaykkösenä Yhdysvalloissa ja toisena Isossa-Britanniassa.

## Kokoonpano

* Mike Rutherford – kitara, basso, laulu
* Paul Carrack – laulu, koskettimet, kitara (1985–)
* Adrian Lee – koskettimet (1985–1995)
* Jamie Moses – kitara (1999–)
* Tim Renwick – kitara (1989–1991, 1995–1996)
* B. A. Robertson – koskettimet, laulunkirjoitus
* Peter Van Hooke – rummut ja lyömäsoittimet (1985–1995, 2004–)
* Gary Wallis – rummut (1995–)
* Paul Young – laulu ja lyömäsoittimet (1985–2000)

## Albumit
* 1985 Mike + The Mechanics : listasijoitus #78 Iso-Britannia, #26 USA, #10 Kanada, #9 Saksa
* 1988 The Living Years : #2 Iso-Britannia, #1 USA, #12 Kanada, #16 Saksa.
* 1991 Word of Mouth : #11 Iso-Britannia, #107 USA, #24 Kanada
* 1995 Beggar on a Beach of Gold : #9 Iso-Britannia, #21 Saksa
* 1996 The Living Years (re-issue): #67 Iso-Britannia
* 1999 Mike + The Mechanics (aka M6) : #14 Iso-Britannia, #9 Saksa
* 2004 Rewired : #61 Iso-Britannia, #39 Saksa
* 2011 The Road
* 2017 Let Me Fly
* 2019 Out of the Blue

### Kokoelmalevyt
* 1996 Hits : #3 Iso-Britannia, #6 Saksa
* 2000 Favourites/The Very Best Of
* 2004 Rewired + Hits - The Latest + The Greatest : #42 Iso-Britannia
* 2014 The Singles 1985 – 2014
* 2018 Silent Running: The Masters Collection

## Aiheesta muualla

* A House of Many Rooms (fanisivusto)
*
Moppi (tietokoneohjelma)

"**Moppi"** on opetusohjelma ja Mikrolinna Oy:n rekisteröity tavaramerkki.
"Moppi" opetusohjelmasarjaan kuuluvat matematiikan opetusohjelma ala- ja yläkouluun,
fysiikan ohjelma ala-, ja yläkouluun, kemian ohjelma yläkouluun sekä matematiikan opetusohjelma ammattioppilaitoksiin.

**Netti-Moppi** on ohjelmiston uusin nettiselaimessa toimiva versio. Rompuilla toimivaa versiota ei enää tueta eikä toimiteta.

Ohjelmiston on joitakin oppiaineita käännetty seuraaville kielille: Suomenruotsi, ruotsi, englanti, norja, liettua ja portugali. Lisäksi saamen kielen eri murteista on käytössä pohjoissaame, luulajansaame ja eteläsaame.

"Moppi"-ohjelmia on käännetty ruotsin kielelle nimellä "Mattekungen/Fysikkungen", norjan kielelle nimellä "Mattekongen", englanniksi nimellä "MathKing" ja liettuan kielelle nimellä "Moppi Matematika". Viimeisin käännös on saamen kielen pohjoissaamen ("Mattegongas/Fyssagonagas") ja luulajansaamen ("Mattegånågis") murteille.
Luettelo suomalaisista vapaaehtoisista Espanjan sisällissodassa

Tämä on epätäydellinen luettelo Espanjan sisällissotaan osallistuneista suomalaisista vapaaehtoisista. Luettelo sisältää myös amerikan-, neuvostoliiton- ja kanadansuomalaisia henkilöitä.

Tasavaltalaisten puolella taisteli vapaaehtoisina:
* 72 Suomesta tullutta miestä joista kaatui 17 ja Suomeen palasi 56
* 78 Amerikansuomalaista miestä joista kaatui 23 ja Yhdysvaltoihin palasi 55
* 73 Kanadansuomalaista miestä joista kaatui 27 ja Kanadaan palasi 45
* 2 Neuvostoliiton suomalaista jotka palasivat Neuvostoliittoon
Yhteensä 225 miestä joista kaatui 67 ja kotimaahan palasi 158.
* Lisäksi Neuvostoliitosta komennettiin Espanjaan suomalaissyntyisiä neuvostoarmeijan upseereita (Akseli Anttila, Tuure Lehén ja Eemeli Toikka) ja Lenin-koulun oppilaita tai kokelaita (Paavo Koskinen, Eino Laakso, Akseli Mod ja Vilho Pentikäinen). 

Francon puolella taisteli vapaaehtoisina:
* 14 suomalaista joista kaatui 4 ja Suomeen palasi 10

## Kansallisten (Francon) puolella taistelleita
*Carl von Haartman
*Benjam Sorro
*Kalevi Heikkinen
*Edvard Karvonen
*Yrjö Paavo Ilmari (Y. P. I.) Kaila
*Olavi Karpalo
*Veikko E. Rutanen

## Tasavaltalaisten (kansanrintamahallituksen) puolella taistelleita
*William ”Bill” Aalto
*Aaro Amnell
*Akseli Anttila
*Leo Fabritius
*Valter Forsman
*Herman Haapaniemi
*Eero ”Patu” Hautojärvi
*Heino Helenius
*Tauno Hermans
*Uuno Henrik Jakobsson
*Paavo Koskinen (*Gunnar Ebb*)
*Eino Laakso (*Valter From*)
*Ahti Lassila
*Tuure Lehén
*Iisakki Vihtori Lemponen
*Karl Julius Manninen
*Toivo Asser Aleksander Mantere
*Matti Mattson
*Akseli Mod
*Niilo Mäkelä
*Arvi Mikkola
*Rauni Johannes Niemi
*Kauko Nihtilä
*Sulo Olavi Paaso
*Paavo Pajunen
*Vilho Pentikäinen
*Erkki Polojärvi
*Jules Päiviö
*Johan Vilhelm Pääkkö
*Olavi Suhonen
*Aulis Ensio Taivainen
*Eemeli Toikka
*Toivo Tommola
*Viljo ”Viska” Tuominen
*Valentin Vattulainen
*Lauri Vilenius
*Syvert Fridjoff Virtanen

## Lähteet
* Toimituskunta (Vilho Kajava, Paavo Pajunen, Elvi Sinervo, Cay Sundström, Taimi Torvinen, Arvo Turtiainen, Katri Vala, Hella Wuolijoki): Suomen Pojat Espanjassa, 1939. Jenny Pajunen: Espanja, sinä nuoruutemme, 1976.

### Viitteet

## Aiheesta muualla
* Veikko E. Rutanen : "Jose oli urhoollinen falangisti..", Hakkapeliitta, 02.11.1937, nro 44, s. 20, Kansalliskirjaston digitaaliset aineistot
* Teruelin hornankattilassa. Suomalaisen vapaaehtoisen sotaelämyksiä Francon joukoissa Espanjassa, Hakkapeliitta, 18.01.1938, nro 3, s. 13, Kansalliskirjaston digitaaliset aineistot
Meksikon tulvat 2007

**Meksikon tulvat 2007** tapahtuivat loka-marraskuun vaihteessa vuonna 2007 Tabascon maakunnassa Meksikossa. Tulvavedet täyttivät 800&nbsp;000 ihmisen kodit, ja yli 30&nbsp;000 ihmistä jouduttiin evakuoimaan. Ne olivat maakunnan pahimmat tulvat 50 vuoteen. Suomen Punaisen Ristin mukaan arviolta 16 ihmistä kuoli.

SPR:n mukaan vuonna 2007 Tabascossa satoi nelinkertaisesti normaalivuoteen verrattuna. Osavaltion pääkaupungista Villahermosasta jopa 90 prosenttia oli veden peitossa. Enemmistö kaupungin puolesta miljoonasta asukkaasta oli vailla sähköä ja juoksevaa vettä. Tapahtuman aikaan arvioitiin, että kestäisi kuukausia ennen kuin kaupunkilaiset voisivat palata koteihinsa.

Maaseudulla suuri määrä karjaa hukkui. Paikoin tulvat synnyttivät vaarallisia maanvyörymiä. Yli 110&nbsp;000 kodittomaksi jäänyttä majoittui koulurakennuksiin ja väliaikaisiin suojiin. Meksikon Punainen Risti käynnisti mittavan avustusoperaation heti rankkasateiden alkaessa. Vaikeapääsyisimmille alueille apua vietiin veneillä ja helikoptereilla. Ilmakuljetusten avulla vietiin ruokaa 300&nbsp;000 tulvien vuoksi eristyksiin jääneelle ihmiselle.

## Syyt
Sademääräksi on arvioitu noin 70 senttimetriä lokakuun lopussa ja marraskuun alussa. Metsien väheneminen oli heikentänyt maaperän vedensidontakykyä, ja vuosia jatkunut öljyn pumppaus alueella saattoi johtaa maanpinnan laskuun ja tulvariskien nousuun. Maa todennäköisesti vajoaa, jos öljyä pumpataan paljon pois. Samaa varoitettiin New Orleansin alueesta suomenkielisessä National Geographic -lehdessä jo ennen Meksikon myrsky- ja tulva-vaurioita.

## Tulva-suojelu
Washington Post -lehden mukaan Meksikon hallitus tutkii kansalaisjärjestön epäilyksen pohjalta paikalliskuvernöörin tulvasuojelurahojen käyttöä. Alueella toimii valtiollinen öljy-yhtiö Petróleos Mexicanos eli PEMEX. Sitä on kritisoitu ympäristövahingoista, jotka pahentavat tulva-vaurioita. PEMEX öljy-yhtiö on maksanut öljymaakuntien paikallishallinnolle korvauksia vahingoista vuodesta 1990 lähtien. Vähintään kolme miljoonaa dollaria lahjoitettiin vuosina 1997–2001 alueen tulvasuojeluun. Analyytikkojen mukaan on epäselvää, käytettiinkö rahat tarkoituksenmukaisesti.

## Lähteet

## Aiheesta muualla
Luis Carniglia

**Luis Antonio Carniglia Canepa** (4. lokakuuta 1917 Vicente López, Argentiina – 22. kesäkuuta 2001) oli argentiinalainen jalkapalloilija ja jalkapallovalmentaja.

## Peliura

Carniglia, joka oli pelipaikaltaan hyökkääjä, edusti Tigreä ennen siirtymistään Boca Juniorsiin. Hän kuului vuonna 1940 Argentiinan liigamestaruuden voittaneeseen Bocan joukkueeseen. Kahden vuoden päästä ura katkesi hetkellisesti loukkaantumisen vuoksi.

Myöhemmin Carniglia pelasi Chacarita Juniorsissa ja ranskalaisessa Nicessä. Jälkimmäisessä hän voitti liigan ja cupin kaksoismestaruuden vuonna 1952 ja toisen cupin vuonna 1954. Hän onnistui maalinteossa molemmissa cup-loppuotteluissa.

## Valmennusura

Päätettyään pelaajauransa Carniglia siirtyi vuonna 1955 OGC Nicen valmentajaksi ja johti joukkueen heti ensimmäisellä kaudella liigamestaruuteen. Sittemmin hän valmensi useita joukkueita Ranskassa, Espanjassa ja Italiassa.

Valmentassaan espanjalaista Real Madridia vuosina 1957–1959 hän saavutti yhden Espanjan liigamestaruuden ja kaksi Euroopan cupia. Roman kanssa hän voitti Messucupin (nykyinen Eurooppa-liiga) vuonna 1961.

## Lähteet
### Viitteet
Kiikun Ihaa

**Kiikun Ihaa** (30. huhtikuuta 2000 Hollola – 25. huhtikuuta 2008 Tampere) oli suomenhevonen, jonka kasvatti Susanna Packalen. Kiikun Ihaan omistaja oli Puolen Hehtaarin Talli Joensuusta, ja yhteisomistustallilla oli omistajia ympäri Suomea. Ruunaa valmennettiin Jarkko Kervisen tallissa Kontiolahdessa. Kiikun Ihaan isä oli menestynyt periyttäjä Suikun Ero ja emä Kiikun-Pöly.

Kiikun Ihaa ehti juosta kahtena kautena yhteensä 43 lähtöä, joista se voitti 18. 
Vuonna 2007 ruuna voitti seitsemässätoista V75-lähdössä kahdeksan kertaa. Kaksi voittoa tuli V75-finaaleista. Ansioita Kervisen suojatille kertyi vuoden aikana lähes 45&nbsp;000 euroa. Kokonaisvoittosumma hevosella oli kaikkiaan 56&nbsp;890 euroa. Kiikun Ihaa oli 10. eniten ansainnut suomenhevonen vuonna 2007.

Maaliskuussa 2008 Kiikun Ihaan nuljuluu murtui hiitillä, ja sen uran jatkuminen vaikutti epävarmalta. Murtuma yritettiin korjata leikkauksella, mutta leikkaus epäonnistui ja ruuna jouduttiin leikkauskomplikaatioiden vuoksi lopettamaan.

## Lähteet

## Aiheesta muualla
*Kiikun Ihaan kotisivut
* Uutinen Kiikun Ihaan lopettamisesta
Ѡ

**Ѡ** (**ѡ**) eli **omega** on varhainen kyrillisiin aakkosiin kuuluva kirjain. Kirjain on muotoutunut kreikan kielen kirjaimesta omega (Ω, ω), ja sitä on käytetty muun muassa kirkkoslaavissa ja muinaisvenäjässä.
Hannah Montana (albumi)

**Hannah Montana** on ääniraita Disney Channelin televisiosarjasta *[[Hannah Montana]]* ja sen julkaisi 24. lokakuuta 2006 Walt Disney Records. Albumin ensimmäiset kahdeksan kappaletta on laulanut hahmo Hannah Montana, jota näyttelee Miley Cyrus. Albumilla on myös neljä kappaletta muilta artisteilta ja toinen ääniraita. Ääniraita oli kahdeksan parhaan myyvän albumin joukossa vuonna 2006 Yhdysvalloissa, jolloin albumia myytiin melkein 2 miljoonaa kappaletta. Albumia on yhteensä myyty 3,2 miljoonaa kappaletta Yhdysvalloissa ja 4 miljoonaa maailmanlaajuisesti.

Albumi nousi 1. sijalle Yhdysvaltojen Billboard 200 -listalla.

Kahdeksan kappaletta on noussut Billboard Hot 100 -listalle, mukaan lukien kappaleet "The Best of Both Worlds", "Who Said" ja "If We Were a Movie".

## Singlet
Albumin ainut single oli "The Best of Both Worlds", ja kappale toimi myös sarjan tunnusmusiikkina. Se julkaistiin Radio Disneyllä 28. maaliskuuta 2006, ja siitä tuli iso hitti. Vaikka muita singlejä ei ollutkaan, moni albumin kappale pääsi Yhdysvalloissa listoille.

## Muut julkaisut
### Juhlajulkaisu
Juhlajulkaisu soundtrackista julkaistiin iTunes Music Storessa 19. joulukuuta 2006. Tämä julkaisu sisälsi kaikki kappaleet alkuperäiseltä albumilta ja lisäksi yhden ylimääräisen kappaleen,  "Rockin' around the Christmas Tree". Tuo kappale julkaistiin vuoden 2006 joulupäivänä.

### Erikoisjulkaisu
Kahden levyn erikoisjulkaisu julkaistiin 20. maaliskuuta 2007 ja se oli holografisessa pakkauksessa, ja se sisälsi:
*Alkuperäisen soundtrackin
*Ylimääräisen levyn: "Nobody's Perfect"
*4 kuvaa Miley Cyrusista.
*Koodin, jolla voi tilata soittoäänen kappaleesta "This Is the Life"
*DVD:n, joka sisälsi kappaleen "Nobody's Perfect" musiikkivideon, erikoisen 30-minuutin pituisen DVD:n "Hannah Montana: Backstage Secrets" ja trailerin uudesta DVD:stä.

## Kappalelista
### CD 1 (Audio CD)

## Listasijoitukset

### Kappaleet
Mongo Aaltonen

**Tapio ”Mongo” Aaltonen** (s. 14. kesäkuuta 1961 Taivalkoski) on suomalainen lyömäsoittaja. Aaltonen on soittanut perkussioita monissa suomalaisissa jazz-, pop- ja kevyen musiikin yhtyeissä. Näitä ovat muun muassa Olympia-orkesteri, Pepe Ahlqvistin (H.A.R.P.), Jari Sillanpään, Hectorin ja Heikki Silvennoisen yhtyeet sekä jazz-genreä edustavat Pori Big Band, UMO ja Jukka Linkola Octet.  Aaltonen on ollut muun muassa Heikki Sarmannon, Eero Koivistoisen, J. Karjalaisen ja Pave Maijasen levytyksissä. Hänelle on ollut kysyntää myös teatteri- ja elokuvamusiikin, televisio-ohjelmien ja klassisen orkesterimusiikin saroilla. Erityisen paljon Mongo Aaltonen on tehnyt yhteistyötä rumpali Anssi Nykäsen kanssa.

Satakunnan Kiukaisissa varttunut Aaltonen soitti aluksi vaskipuhaltimia, kunnes innostui rummuista kuultuaan Hurriganes-yhtyeen Remu Aaltosen soittoa paikallisella tanssilavalla toukokuussa 1975. Hän sai oppia Köyliön Tuiskulankylän rytmimusiikkileireillä Upi Sorvalilta ja pääsi pian Pori Big Bandin jäseneksi. Sibelius-akatemiassa hän opiskeli Markku Hannolan johdolla.

Mongo Aaltonen kuuluu rytmimusiikin levytyksissä useimmin käytettyihin suomalaismuusikoihin. Kun rumpusetin soittajia ei lasketa, Aaltonen on maan eniten levyttänyt lyömäsoittaja, joka oli vuoteen 2021 mennessä esiintynyt noin 2&nbsp;800 kappaleella. Studiouransa hän aloitti vuonna 1984.

## Lähteet

## Aiheesta muualla
* 
*
Juha Lehtonen

**Juha Lehtonen** (30. huhtikuuta 1956 Kauhava – 8. joulukuuta 2012 Naantali) oli suomalainen merikapteeni ja kirjailija.

Lehtonen valmistui Merisotakoulusta vuonna 1979 ja lähti Kalifornian yliopiston *Velero*-alukselle merentutkimus- ja vedenalaistehtäviin. Hän palasi Suomeen vuonna 1984. Lehtonen johti offshore-alusten ja sukellusveneiden valmistusta Laivateollisuus Oy:ssä ja ISD Oy:ssä. Vuodesta 1995 hän toimi päällikkönä monitoimimurtajilla Itämerellä ja offshore-erikoisaluksilla Pohjanmeren, Etelä-Amerikan ja Afrikan öljykentillä. Hän oli työssään erikoistunut syvällä tapahtuviin vedenalaisiin tutkimus‑, rakennus‑ ja pelastustehtäviin.

Lehtonen kirjoitti neljä kirjaa ja lukuisia artikkeleita. Lehtosen käsikirjoittama kolmiosainen kuunnelmasarja *Atlantic Unicorn* voitti vuoden 2004 radion fiktiosarjan Koura‑palkinnon.

## Teokset
* *Kuunari Orionin haaksirikko* (W+G, 1982)
* *Atlantic Unicorn* (Tammi, 2002)
* *Ristiaallokossa - Kertomuksia meriltä* (Teos, 2004) 
* *Pärskeitä - Kertomuksia pääkallolippujen varjosta* (Teos, 2006)

## Lähteet

## Aiheesta muualla
* Aitio, Tommi: Kaskuja ja lastuja käytännön miehistä. Juha Lehtonen on kuin kotoinen Jacques Cousteau HS.fi. 8.8.2006.
Bellanca Citabria

**Bellanca 7 Citabria** on yhdysvaltalaisen Bellanca-yhtiön urheilulentokone, jota käytetään muun muassa taitolennon opetukseen.

Koneen ensilento tehtiin vuonna 1944.

Valmistetut tyypit ovat 7ECA, 7GCAA, 7GCBC ja 7KCAB. Kaikkiaan Citabrioita on tehty yli 5000 kappaletta. 
 
## Spesifikaatio
* voimalaite: Lycoming O-320-A2B, 150 hv eli 112 kW
* tyhjämassa 504 kg
* kärkiväli 10,2 m
* pituus 6,9 m
* korkeus 2,4 m

## Suoritusarvot
* huippunopeus 261 km/h

## Aiheesta muualla
* American Champion Aircraft Corporation, joka on nykyinen Citabrian valmistaja 
* Bellanca-Champion Club
* Rahmi M Koç Museum 
* Valokuvia
* New Zealand Citabria Page
Oh Mercy

**Oh Mercy** on laulaja-lauluntekijä Bob Dylanin 26. studioalbumi, jonka julkaisi Columbia Records vuonna 1989.

Albumin tuotti Daniel Lanois ja kriitikot ylistivät sitä riemuvoitoksi Dylanille, sarjan vaisumpia arvosteluja saaneita levyjä jälkeen. *Oh Mercy* saavutti Dylanin parhaan listasijoituksen vuosiin: se ylsi Billboard-listan sijalle 30 Yhdysvalloissa ja sijalle 6 Yhdistyneessä kuningaskunnassa.

## Kappaleet
Kaikki kappaleet säveltänyt ja sanoittanut Bob Dylan.

#"Political World" – 3:43
#"Where Teardrops Fall" – 2:30
#"Everything Is Broken" – 3:12
#"Ring Them Bells" – 3:00
#"Man in the Long Black Coat" – 4:30
#"Most of the Time" – 5:02
#"What Good Am I?" – 4:45
#"Disease of Conceit" – 3:41
#"What Was It You Wanted" – 5:02
#"Shooting Star" – 3:12

## Muusikot
*Bob Dylan – laulu, kitara, piano, huuliharppu, 12-kielinen kitara, urut
*Daniel Lanois – dobro, steel-kitara, kitara, omnichord (kappaleissa 1, 2, 3, 4, 5, 6, 7, 9, 10)
*Mason Ruffner – kitara (kappaleissa 1, 8, 9)
*Brian Stoltz – kitara (kappaleissa 1, 3, 8, 10)
*Tony Hall – basso (kappaleissa 1, 3, 6, 8, 10)
*Cyril Neville – perkussiot (kappaleissa 1, 6, 9)
*Willie Green – rummut (kappaleissa 1, 3, 6, 8, 9, 10)
*Paul Synegal – kitara (kappaleesa 2)
*Larry Jolivet – basso (kappaleessa 2)
*Alton Rubin, Jr. – pyykkilauta (kappaleessa 2)
*John Hart – saksofoni (kappaleessa 2)
*Rockin’ Dopsie – haitari (kappaleessa 2)
*Malcolm Burn – tamburiini, koskettimet, basso (kappaleissa 3, 4, 5, 6, 7, 9)
*Daryl Johnson – perkussiot (kappaleessa 3)

## Lähteet
*Chronicles, Vol. 1
Through the Fire and Flames

**Through the Fire and Flames** on brittiläisen power metal -yhtye DragonForcen kappale, joka esiintyy yhtyeen kolmannella studioalbumilla *[[Inhuman Rampage]]*. Kappaleesta on tehty myös musiikkivideo.

Kappale on myös *[[Guitar Hero III: Legends of Rock]]* -pelissä bonuskappaleena. Se on toistaiseksi vaikein kappale koko Guitar Heron kappalevalikoimasta. Kappale on mukana myös *[[Guitar Hero: Greatest Hits]]* -pelissä. Kappale kuullaan myös *[[Brütal Legend]]* -pelissä. Maaliskuussa 2010 kappale saapui ladattavaksi Rock Band 3 peliin yhdessä "Operation Ground and Pound" kappaleen kanssa. Molemmissa versioissa oli ensimmäistä kertaa mukana tuki Kosketinsoittimille, Kolmen laulajan "vokaaliharmoniat" ja tuki pelin "Pro" kitaralla ja bassolle.

Kappaleessa on kuultavissa hyvin samankaltaisia osuuksia kuin yhdysvaltalaisen kristillisen  Bloodgood-metalliyhtyeen vuonna 1986 julkaisemassa Killing the Beast -kappaleessa.

## Aiheesta muualla
*DragonForcen sivusto
Gigi D’Agostino

**Gigi D’Agostino** (oikealta nimeltään **Luigino Celestino di Agostino**, s. 17. joulukuuta 1967 Torino, Italia) on italialainen DJ ja musiikkituottaja. Vuonna 1986 hän aloitti uransa italodisko-DJ:nä, ja julkaisi ensimmäisen miksauksensa *Psychodelic*. Hänen tunnetuimpiin kappaleisiinsa kuuluvat mm. cover -versio englantilaisen Nik Kershawin kappaleesta The Riddle, sekä kappaleet L'amour Toujours (I'll Fly With You) ja La Passion.

## Diskografia
### Albumit
**[[A Journey into Space]]* (1994)
**[[Gigi D'Agostino (albumi)|Gigi D’Agostino]]* (1996)
**[[L'Amour Toujours]]* (1999)
**[[Tecno Fes Vol. 2]]* (2000)
**[[L'Amour Toujours II]]* (2004)
**[[Disco Tanz]]* (2005)
**[[Some Experiments]]* (2006)
**[[Lento Violento... e altre storie]]* (2007)
**[[Lento Violento Man - La musica che pesta]]* (2007)
**[[Suono libero]]* (2008)
**[[Ieri & Oggi Mix Vol. 1]]* (2010)
**[[Ieri & Oggi Mix Vol. 2]]* (2010)

### EP:t
**[[Le Voyage Estate]]* (1996)
**[[Gin Lemon]]* (1997)
**[[Tanzen]]* (1999)
**Tecno Fes EP* (2000)
**[[Underconstruction 1: Silence E.P.]]* (2003)
**Underconstruction 2: Silence Remix* (2004)
**[[Underconstruction 3: Remix]]* (2004)

### Kokoelmat
**The Greatest Hits* (1996)
**[[Il Grande Viaggio Vol. 1]]* (2001)
**[[Il programmino di Gigi D’agostino]]* (2003)
**Benessere* (2004)
**[[Laboratorio 1]]* (2004)
**Laboratorio 2* (2005)
**Laboratorio 3* (2005)

### DJ miksaukset
**Dreamhouse 1: Le Voyage 96* (1996)
**Progressiva Dream Music* (1996)
**Hard Beat Vol. 1: Journey Into Darker Dreams* (1997)
**Progressive Hyperspace* (1997)
**Eurodance '99* (2000)
**Yorin FM Dance Experience 2002* (2002)
**Live At Altromondo (Exclusive Edition)* (2003)
**Live At Altromondo Part II (Exclusive Edition) *(2004)
**Compilation Benessere1* (2004)

### Singlet
;1995
* "Sweetly"
* "New Years Day"
* "Gigi's Violin / Elektro Message"
* "Fly"
* "Angel's Simphony"
;1997
* "Music (An Echo Deep Inside)"
* "Gin Lemon"
* 1998
* "Elisir (Your Love)"
;1999
* "The Riddle Remix"
* "La Passion Remix"
* "The Riddle feat. Bla Bla Bla"
* "Cuba Libre"
* "Bla Bla Bla"
* "Another Way"
;2000 
* "The Riddle"
* "La Passion"
* "Reanimator feat. Vanilla Ice - Ice ice baby 2001" (Remix)
* "L'amour Toujours"
;2001 
* "Super" (mukana Albertino)
* "Magic Box - Carillon" (remix)
;2002
* "Put on Your Red Shoes" (remix)
* "Te Aviso, Te Anuncio" (remix)
;2004 
* "Silence"
* "Underconstruction 2: Silence"
* "Gigi & Molly - Con il nastro rosa"
* "Gigi's Goodnight"' (Gigi D’agostino & Pandolfi)
* "Summer of Energy"
;2005 
* "Wellfare"
* "I Wonder Why"
;2006 
* "L'Amour Toujours (I'll Fly with You)"

## Aiheesta muualla
* Virallinen sivusto
Werner Israel

**Werner Israel** (4. lokakuuta 1931 Berliini, Saksa – 18. toukokuuta 2022 Victoria, Kanada) oli kanadalainen fyysikko. 

Israel syntyi Saksassa, mutta hän kasvoi pääosin Etelä-Afrikan Kapkaupungissa ja opiskeli Kapkaupungin yliopistossa. Filosofian tohtoriksi hän valmistui Dublinin Trinity Collegesta. Ennen jäämistään eläkkeelle vuonna 1996 hän työskenteli myös fysiikan professorina Albertan yliopistossa Kanadassa. 

Israel kirjoitti kollegansa Stephen Hawkingin kanssa kaksi oppikirjaa: *General Relativity: An Einsteinian Centenary Survey* ja *300 Years of Gravity*. 

Israel oli Royal Society of Canadan sekä brittiläisen Royal Societyn jäsen, minkä lisäksi hänellä on arvonimi Order of Canadassa.

## Lähteet
Over the Hills and Far Away (Led Zeppelinin kappale)

”**Over the Hills and Far Away**” on Led Zeppelinin kappale. Se julkaistiin albumilla *[[Houses of the Holy]]* vuonna 1973. Samana vuonna se esitettiin Madison Square Gardenissa konsertissa, joka taltioitiin ja julkaistiin myöhemmin DVD:nä.

## Kappaleen rakenne
Kappale alkaa kitaristi Jimmy Pagen kitarasoitolla. Kohdassa 1:27 alkaa kertosäe, jossa basso ja rummut tulevat mukaan. Kappale rakentuu vähän ajan kuluttua matalaan sooloon, joka päättyy kitarasoittoon. Kappale palaa sen jälkeen takaisin kertosäkeeseen ja sen jälkeen kerrostalon rappukäytävässä soitettuun päätöselementtiin.
Juho Jokinen (jääkiekkoilija, 1976)

**Juho Jokinen** (s. 23. helmikuuta 1976 Jyväskylä) on suomalainen jääkiekkohyökkääjä, joka on pelannut jääkiekon SM-liigan 1994–1995 JYPssä, mutta siirtyi sen jälkeen TPS:ään Turkuun

Jokinen on aloittanut peliuransa Jyväskylän JYP:ssä. Jokinen on edustanut Suomea myös 18- ja 20-vuotiaiden nuorten maajoukkueissa. Hän on JYP:n jälkeen pelannut Kiekko-67:ssa Turussa, TPS:ssä, Porin Ässissä, Pelicansissa, Kuopion Kalpassa, kunnes kaudella 1999–2000 hän siirtyi Ranskaan.

## Pelaajahistoria

*1992–1994 JYP A-juniorit
*1994–1995 JYP SM-liiga
*1995–1996 TPS A-juniorit
*1996–1999 TPS SM-liiga
Ivanhoe

**Ivanhoe** on skotlantilaisen sir Walter Scottin kirjoittama romaani. Se julkaistiin 1820. Ivanhoeta pidetään eräänä historiallisen romaanin edelläkävijöistä, ja sen sanotaan ruokkineen 1800-luvun romantikkojen kiinnostusta keskiaikaa kohtaan. Romaani sijoittuu 1100-luvulle ja kertoo Wilfred Ivanhoesta, joka on eräs viimeisistä saksiaatelisista normannien valloittamassa Britanniassa. Kirjassa esiintyvät muiden muassa Rikhard Leijonamieli ja Robin Hood.

## Aiheesta muualla

*Ivanhoe Gutenberg-projektissa 
*Ivanhoe Projekti Lönnrot
A Whole New World

”**A Whole New World**” on kappale Disneyn vuoden 1992 elokuvasta *[[Aladdin (vuoden 1992 elokuva)|Aladdin]]*. Sen on säveltänyt Alan Menken ja sanoittanut Tim Rice. Kappale on balladi elokuvan päähenkilöiden, Aladdinin ja prinsessa Jasminen, yhteisestä matkasta uuteen maailmaan. Elokuvan kohtauksessa kappaleen laulavat Aladdinin ja Jasminen ääninäyttelijät Brad Kane ja Lea Salonga. He esittivät kappaleen myös vuoden 1993 Oscar-gaalassa. Kappaleen singlejulkaisulla sen esittävät Peabo Bryson ja Regina Belle.

*Aladdinin* suomenkieliseen jälkiäänitykseen kappaleen käänsi Pekka Lehtosaari nimellä ”Se on kuin yö”.

## Palkintoja
”A Whole New World” voitti vuoden 1992 parhaan laulun Oscar-palkinnon ja Golden Globe -palkinnon parhaasta kappaleesta. Kappale voitti myös Grammyn.

## Julkaisut ja listasijoitukset
Kappaleen singlejulkaisu ilmestyi 5. marraskuuta 1992 ja se saavutti ensimmäisen sijan Billboard Hot 100 -listalla 6. maaliskuuta 1993 ohittaen Whitney Houstonin kappaleen ”I Will Always Love You”, joka oli pitänyt listan kärkisijaa 14 viikkoa.

”A Whole New World” on ainoa Disney-kappale, joka on saavuttanut ensimmäisen sijan Yhdysvaltain singlelistalla. Kappale on julkaistu myös Sonyn vuonna 1999 julkaisemalla albumilla *[[All Time Greatest Movie Songs]]*.

## Kansainvälisesti
Kuten useimmat Disney-kappaleet, myös ”A Whole New World” on käännetty useille eri kielille sitä mukaa, kun elokuva on julkaistu eri maissa.
Läkerol

**Läkerol** on alkujaan ruotsalainen makeispastilli, jota valmistaa Cloetta. Pastilleja on saatavilla useissa mauissa.

## Historia
Läkerol-tuotemerkin perusti gävleläinen myyntimies Adolf Ahlgren vuonna 1909. Nimi tulee ruotsin sanasta ”läker” (). Alun perin tuotemerkillä myytiin antiseptistä nestettä. Pastilleihin on kuvattu A-kirjain Ahlgrenin mukaan.

Läkeroleja alettiin myydä Ruotsissa vuonna 1909 ja Suomessa vuonna 1912.

Vuonna 2001 Läkerol Plus -pastilli seurasi Xylifresh-purukumin jäljissä toiseksi suomalaiseksi valmisteeksi, joka sai Elintarvikkeiden tutkimussäätiön hyväksynnän funktionaaliseksi eli terveysvaikutteiseksi elintarvikkeeksi. Tuotteen ominaisuudet arvioi tieteellinen professorineuvosto. Leaf Oy:n kehittämä pastilli oli aikaisemmalta nimeltään Xylitol Plus. Makeisen sisältämä ksylitoli alentaa hampaiden reikiintymisen riskiä ja pastillin pureskelu lisää syljeneritystä suussa. Läkerol Plus oli Suomen kolmanneksi myydyin pastilli Mynthonin ja Sisun jälkeen, sen markkinaosuus oli 13 prosenttia. Vuonna 2002 Läkerol Plus -tuotteen uudeksi nimeksi tuli Läkerol Dents.

2000-luvun alussa Läkeroleja ei ollut myynnissä Suomessa, mutta Leaf toi sen vuonna 2007 takaisin manner-Suomeen, ja sitä alettiin markkinoida 18–39-vuotiaille.

## Markkinointi
Läkeroleja on myyty Skandinavian lisäksi Sveitsissä, Alankomaissa, Belgiassa, Pohjois-Euroopassa ja Aasiassa kuten Singaporessa ja Hongkongissa. Läkerol-tuotteita on muitakin kuin makeispastilleja. Läkerol Classic oli kansainvälisesti yksi Leafin isoimpia brändejä.

## Makuja

* Black
* Bon Bons
* Cisali
* Cupa
* Eukalyptus
* Granaattiomena
* Greippi
* Kaktus
* Karhunmarja
* Kultainen Greippi
* Lakritsi
* Litsi
* Läkerol Dark Orange Liquorice
* Läkerol Dark Pure Liquorice
* Läkerol Dark Smoked Liquorice
* Läkerol Dents Caramel Mint
* Läkerol Dents Lemon
* Läkerol Dents Mint
* Läkerol Dents Watermelon
* Läkerol Fight of the Century Licorice Persimon
* Läkerol Fight of the Century Licorice Watermelon

* Läkerol Split Cloudberry
* Läkerol Split Lingonberry
* Läkerol Split Raspberry
* Makea Lakritsi
* Mansikka Lakritsi
* Mentol
* Minttu
* Mustaviinimarja
* Mustikka
* Passion hedelmä
* Pehmeä hedelmä (lapsille)
* Pehmeä marja(lapsille)
* Pehmeä sininen (lapsille)
* Pitaya
* Punainen ja Tulinen
* Salmiakki
* Salty Caramel
* Salvi
* Sitruuna
* Special
* Yuzu

## Lähteet

## Aiheesta muualla

* Läkerol-pastillien sivusto
Richard Lynn

**Richard Lynn** (20. helmikuuta 1930 – 2023) oli Ulsterin yliopiston professori, joka tutki erityisesti älykkyyttä, rotujen ja sukupuolten välisiä eroja sekä eugeniikkaa. Lynn väitteli tohtoriksi psykologian alalta Cambridgen yliopistosta.

Lynn julkaisi lukuisia kirjoja älykkyydestä. Teoksissa *[[IQ and the Wealth of Nations]]* (2002) ja *[[IQ and Global Inequality]]* (2006) hän esittää yhdessä professori Tatu Vanhasen kanssa valtioiden varallisuuserojen olevan selitettävissä väestön älykkyysosamäärällä. Vuonna 2006 Lynn julkaisi kirjan *[[Race Differences in Intelligence: An Evolutionary Analysis]]*, johon on koottu eri väestöjen keskimääräiset älykkyysosamäärät. Hän myös yhdisti uskovaisuuden ja uskonnollisuuden alhaisempaan älykkyysosamäärään. Tätä hän perusteli muun muassa sillä, että tieteenharjoittajat ovat muita useammin ateisteja. Vuonna 2012 Lynn julkaisi pseudotieteenä pidetyn tutkimuksen, jossa hän todisti rotujen älykkyyden ja penisten pituuden välillä olevan yhteyden.

Lynn on tunnettu myös eugeniikan vankkana puolestapuhujana. Kirjassaan *Eugenics: A Reassessment* (2001) hän ennusti, että Kiina ajaa länsimaiden ohi, koska länsimaiden yksilönoikeuksien korostus ei mahdollista tehokasta eugeniikkaa. 

Vuonna 2004 Lynn julkaisi tohtori Paul Irwingin kanssa tutkimuksen, jonka mukaan miesten älykkyysosamäärä on keskimäärin viisi pistettä naisia korkeampi. *[[Nature]]*-lehti arvosteli Lynnin tutkimuksia naisten ja miesten välisistä älykkyyseroista kovin sanoin. *Naturen* mukaan Lynnin ja Irwingin tutkimuksen metodologia oli kelvoton, sillä he olivat valinneet aineiston tarkoitushakuisesti.

## Lähteet
Harri Sailas

**Harri Sailas** (s. 12. joulukuuta 1951) on suomalainen ekonomi ja työeläkevakuutusyhtiö Ilmarisen entinen toimitusjohtaja. Hän aloitti Ilmarisen toimitusjohtajana vuoden 2007 alussa, kun edellinen toimitusjohtaja Kari Puro jäi eläkkeelle. Vuodesta 2016 lähtien Sailas on toiminut Solidiumin hallituksen puheenjohtajana.

Sailas on toiminut Alkon hallituksen puheenjohtajana vuodesta 2014, Finavian hallituksen puheenjohtajana vuodesta 2015 ja FinnHEMSin hallituksen puheenjohtajana vuodesta 2020.

Sailas valittiin Linnanmäen huvipuistoa hallinnoivan Lasten Päivän Säätiön hallituksen puheenjohtajaksi joulukuussa 2022.

Harri Sailas ilmoitti joulukuussa 2012 jatkavansa Ilmarisen toimitusjohtajana kevääseen 2015 asti. Samana vuonna hän täytti 64 vuotta.

Ennen Ilmarista Sailas toimi Nordea Pankin varatoimitusjohtajana. Hänellä on takanaan yli 30 vuoden mittainen pankkiura Nordea Pankissa ja sen edeltäjissä Merita Nordbankenissa, Merita Pankissa ja Kansallis-Osake-Pankissa.

Vuoden 2008 alusta Sailas on toiminut Helsingin seudun kauppakamarin puheenjohtajana. Hän on ehdottanut Helsingin seudun kuntien Helsingin, Espoon, Vantaan ja Kauniaisen yhdistämistä. 

Lisäksi Sailas on lentokenttäyhtiö Finavian hallituksen puheenjohtaja.

Sailaksen asema oli esillä eduskunnan hallituksen kyselytunnilla helmikuussa 2012, jossa Finnairin valtion omistajaohjauksesta vastaava ministeri Heidi Hautala kyseenalaisti Sailaksen toiminnan Finnairin ja Ilmarisen johdossa asiassa, joka koski Mika Vehviläisen asuntokauppaa. 

Sailas asuu Ilmarisen omistamassa asunnossa, ja asuntoetu kuuluu hänen 487&nbsp;228,62 euron peruspalkkaansa.

Sailas on kotoisin Nivalasta, jossa hän syntyi monilapsiseen perheeseen. Yksi hänen sisaruksistaan on valtiosihteeri Raimo Sailas. Veljekset ovat olleet Suomessa vaikuttavassa yhteiskunnallisessa asemassa, ja heillä on muun muassa kuntauudistuksesta ollut yhteinen näkemys. Kuntien palvelurakennetyöryhmässä istunutta Raimo-veljeään Harri Sailas neuvoi veljesten yhteishaastattelussa 2006 näin: ”Esityksen kannattaisi olla niin raju, jotta se olisi riittävän hyvä vesittyneenä.”

## Lähteet
Roberto Di Donna

**Roberto Di Donna** (s. 8. syyskuuta 1968 Rooma) on italialainen pistooliampuja ja olympiavoittaja.

Di Donna voitti Atlantassa 1996 olympiakultaa 10 metrin ilmapistoolissa dramaattisten vaiheiden jälkeen. Ennen viimeistä laukausta johdossa ollut Kiinan Wang Yifu ampui vain 6,5 ja näin italialainen voitti kultaa 0,1 pisteen erolla. Wang pyörtyi tämän jälkeen ampumaradalle. Di Donna sai myös Atlantassa pronssia 50 metrin pistoolissa. Lisäksi hän on saavuttanut maailmanmestaruuskilpailuissa henkilökohtaista pronssia 10 metrin ilmapistoolissa Milanossa 1994 ja joukkue hopeaa samassa lajissa Milanossa ja Sarajevossa 1989.

## Lähteet
*Profiili ISSF Newsissä
*ISSF:n tietokanta

## Aiheesta muualla
* Roberto Di Donna Bio, Stats, and Results  Olympics at Sports-Reference.com
Eero Somervuori

**Eero Somervuori** (s. 7. helmikuuta 1979 Järvenpää) on suomalainen entinen jääkiekkoilija. Hän on voittanut urallaan kaksi Suomenmestaruutta ja yhden Ruotsinmestaruuden. 

## Ura
### Seuraura

Somervuori debytoi Jokereiden SM-liigajoukkueessa vasta 16-vuotiaana kaudella 1995–1996, ja hänestä odotettiin jopa Teemu Selänteen manttelinperijää. Keväällä 1997 Somervuori voitti Jokereissa Suomen-mestaruuden. Tampa Bay Lightning varasi Somervuoden NHL:ään . Jokereissa pelatessaan mies ei kuitenkaan saanut vakiinnutettua kovin suurta roolia, joten hän lähti kevään 2000 jälkeen hakemaan peliaikaa HPK:sta. Hämeenlinnassa hänen kaksi parasta kautta sujuivat samassa ketjussa Tommi Santalan ja Antti Miettisen kanssa. Kyseinen kolmikko nousi yhdessä pelatessaan SM-liigan huipulle.

Somervuori lähti kaudeksi 2003–2004 Tampa Bay Lightningin organisaatioon yhden vuoden sopimuksella. Kausi meni kuitenkin farmissa Hamilton Bulldogsin riveissä, eikä näyttöpaikkaa NHL:stä tullut. Pohjois-Amerikan visiitti jäi vuoden pituiseksi, ja Somervuori palasi SM-liigaan Kärppien riveihin. Kausi 2004–2005 päättyi Kärppien mestaruusjuhliin, ja Somervuori voitti toisen kerran SM-kultaa.

Kärpistä Somervuori siirtyi Sveitsin pääsarjaan HC Ambrì-Piottaan, jossa pelasi kaksi kautta. Sveitsistä Somervuori siirtyi jatkamaan uraansa Ruotsiin. Kaudet 2007–2009 hän pelasi Elitserien-seura Färjestadissa. Keväällä 2009 hän voitti joukkueessa Ruotsin-mestaruuden. Somervuori oli joukkueensa kolmanneksi paras pistemies, muttei ollut tyytyväinen saamaansa peliaikaan, joten hän jätti joukkueen kauden jälkeen. Färjestadista Somervuori siirtyi Brynäsiin. Vuonna 2011 Eero Somervuori palasi Suomeen Helsingin IFK:n riveihin kaksivuotisella sopimuksella. Pelattuaan HIFK:ssa lopulta kolme kautta hän siirtyi HPK:hon kaudeksi 2014–2015.

Somervuori teki elokuun 2017 lopussa maajoukkuetaukoon asti kestävän pätkäsopimuksen loukkaantumisista kärsineen Rauman Lukon kanssa, mutta ei kuitenkaan kerennyt pelaamaan kuin muutaman ottelun, kun hän loukkaantui itsekin. Lukko ei näin ollen enää jatkanut Somervuoren sopimusta vaan päästi hänet vapaille markkinoille.

### Maajoukkueura
Somervuori edusti Suomea useissa ikäkausimaajoukkueissa nuorten tasolla. Hän pelasi alle 18-vuotiaiden EM-kilpailuissa 1996 ja 1997. Suomi voitti kultaa vuonna 1997 ja hopeaa 1996. Nuorten MM-kilpailuissa Somervuori edusti Suomea 1997, 1998 ja 1999. Vuonna 1998 Suomi voitti MM-kultaa, ja Somervuori valittiin turnauksen tähdistökentälliseen.

Suomen aikuisten maajoukkueessa Somervuori ei ole pelannut yhtään arvoturnausta, mutta hän on edustanut Suomea kuitenkin monissa maaotteluissa ja Euro Hockey Tourin peleissä.

## Tilastot

## Saavutuksia
*Ruotsin mestaruus Farjestad BK joukkueessa (2009)
*kaksi Suomenmestaruutta (1997 ja 2005)
*yksi SM-hopea (2000)
*kolme SM-pronssia (1998, 2002, 2003)
*yksi nuorten maailmanmestaruus (1998)

## Muuta
* Somervuori kirjoitti pelaamisen ohella ylioppilaaksi keväällä 2005.

## Lähteet

## Aiheesta muualla
*
Muonion kirkonkylä

**Muonion kirkonkylä** on Muonion kunnan kuntakeskus. Muonio sijaitsee Muonionjoen rannalla. Valtatie 21 (E8) ja kantatie 79 (Kittilään) risteävät Muonion kirkonkylällä. Kylältä on myös siltayhteys Ruotsiin, jossa ensin Muodoslompoloon, mistä tie nro 99 yhdistää pohjoiseen Karesuvantoon ja etelään Pajalaan.

Vuoden 2021 lopussa Muonion kirkonkylän taajaman väkiluku oli 1&nbsp;179, ja sen pinta-ala oli 4,80 neliökilometriä.

Muonion kirkonkylällä on peruskoulu, lukio ja ammattikoulu. Lisäksi on ”hiihtolukio”, johon tulee oppilaita ympäri Suomea ja Suomen rajojen ulkopuoleltakin. Hiihtolukio on samassa rakennuksessa toimivien Muonion lukion ja Ammattiopisto Lappian yhteinen hiihtovalmennusryhmä *Ski College*.

## Lähteet
Karjasillan seurakunta

**Karjasillan seurakunta** on yksi Oulun seurakuntayhtymän seitsemästä seurakunnasta. Seurakunta toimii Oulun kaupungin Kaakkurin, Kastellin, Kaukovainion, Karjasillan ja Maikkulan alueilla. Seurakunnassa oli vuoden 2021 lopulla 32&nbsp;588 jäsentä.

## Historiaa
Karjasillan seurakunta aloitti toimintansa vuonna 1966. Oulun ja Oulujoen kunnan kuntaliitoksessa Oulun tuomiokirkkoseurakunta kasvoi, lisäksi Haukiputaan Pateniemen alue liitettiin siihen. Seurakuntaa pidettiin liian suurena, niinpä tuomiokirkkoseurakunnan ja Oulujoen seurakunnan yhteinen kirkkovaltuusto päätti, että nämä kaksi seurakuntaa jaettaisiin neljäksi seurakunnaksi. Yksi näistä neljästä oli Karjasillan seurakunta. Kirkkohallitus ja valtioneuvosto vahvistivat päätöksen kesällä 1965 ja jako astui voimaan vuoden 1966 alusta.

## Kirkot
* Karjasillan kirkko
* Kastellin kirkko
* Maikkulan kappeli
* Pyhän Andreaan kirkko Kaakkurissa

## Herätysliikkeet
Vanhoillislestadiolaisuuden ydinkannatus on keskittynyt erityisesti Oulun ympäristöön. Oulu on vanhoillislestadiolaisen suunnan luonnollinen keskuspaikka. Suhteessa kaupungin väkimäärään kannatus on ympäristöä vähäisempi. Myös muilla lestadiolaissuuntauksilla on Oulussa omat kannattajaryhmänsä. Muista herätysliikkeistä Oulussa toimivat myös kansanlähetys ja herännäisyys sekä jossain määrin evankelinen herätysliike.

## Papisto
Seurakunnan ensimmäinen kirkkoherra oli Aarno Seppo. Karjasillan seurakunnan nykyinen kirkkoherra on Juhani Lavanko, joka toimii myös Oulun seurakuntayhtymän yhteisen kirkkoneuvoston puheenjohtajana. 

### Kirkkoherrat
Muun muassa seuraavat henkilöt ovat toimineet Karjasillan seurakunnan kirkkoherroina:
* 1966–1971: Aarno Seppo
* 1971–1978: Pentti Pyy
* 1978–2000: Pertti Heikinheimo
* 2000–2023: Juhani Lavanko
* 2024–: Jaakko Tuisku

## Katso myös
* Uskonto Oulussa
* Oulun seurakuntayhtymä

## Lähteet
Nylands Svenska Ungdomsförbund

**Nylands Svenska Ungdomsförbund** on Uudellamaalla sijaitsevien suomenruotsalaisten nuorisoseurojen keskusjärjestö. Se perustettiin Helsingissä 13. marraskuuta 1905.

NSU:ta edelsi uusimaalaisten nuorisojärjestöjen yhteistyöelin Centralutskottet, joka toimi vuosina 1898-1905. Centralutskottet perustettiin 11. kesäkuuta 1898 Porvoossa samaan aikaan pidettyjen laulu- ja musiikkijuhlien yhteydessä. Vanhimmat Uudellamaalla yhä toimivat nuorisoseurat perustettiin jo 1890-luvulla, kuten esimerkiksi Hembygdens Vänner, joka perustettiin 1892 ja toimii yhä Snappertunassa. Suomessa nuorisoseuratyö on valtion tukemaa toimintaa, jota harjoitetaan jokaisessa Suomen kunnassa.

Nuorisoseuratoiminnassa keskeisellä sijalla ovat olleet useissa kylissä sijaitsevat nuorisoseuratalot. Opetusministeriö on tukenut nuorisoseuratalojen korjauksia ja ylläpitoa vuodesta 1978 alkaen. Kyseinen valtion tuki on kanavoitu 1990-luvulta alkaen Suomen Kotiseutuliiton vuosittain antamaksi avustukseksi.

NSU:n jäsenmäärä on kasvanut vuoden 1970 noin kymmenestä tuhannesta jäsenestä ennätykseensä 22 152 jäseneen vuonna 1992. Sittemmin jäsenmäärä on hiukan laskenut mutta on yhä noin 20 000 henkilöä. NSU:hun kuuluu jäsenyhdistyksinä 110 paikallista nuorisoseuraa. Luku on myös hiukan laskenut aiemmista 120:stä jäsenseurasta.

NSU tukee myös alueellista amatööriteatteritoimintaa ja yhdistyksen tuen alaisuudessa on tällä hetkellä viisi kesäteatteria Uudellamaalla:

* Lurens sommarteater Pernajassa.
* Vanda teaterförening Tikkurilassa.
* Glims sommarteater Glimsin kotiseutumuseossa Espoossa.
* Å-teatern Pickalan tilalla Siuntiossa.
* Raseborgs sommarteater Snappertunassa, Tammisaaressa.

## Lähteet
* NSU.fi